12.4.2022
SL
Uradni list Evropske unije
L 114/51
(15)
Komisija je 1. aprila 2022 ugotovila, da FATA ni izjavila, da namerava uveljaviti svojo pravico do obrambe v skladu z Uredbo (ES) št.
2111/2005, kot je bilo zahtevano v dopisu, ki ga je Komisija 21. marca 2022 poslala FATA.
(16)
Odbor EU za varnost v zračnem prometu se je sestal 5. aprila 2022, da bi razpravljal o stanju na področju varnostne uspešnosti letalskih prevoznikov, certificiranih s strani FATA, in o sposobnosti FATA za izpolnjevanje mednarodnih standardov varnosti v letalstvu.
Odbor EU za varnost v zračnem prometu je ugotovil kršitve Čikaške konvencije iz uvodnih izjav 6 in 7 ter kršitev veljavnih mednarodnih varnostnih standardov in predpisov v civilnem letalstvu iz uvodne izjave (10).
Ugotovil je tudi nepripravljenost za sodelovanje s Komisijo in državami članicami EU glede vprašanja sposobnosti FATA in letalskih prevoznikov, ki jih je certificirala, da zagotovijo stalno plovnost in operativno varnost flote letalskih prevoznikov, vključno z zrakoplovi iz uvodnih izjav (4) in (5).
(17)
Nadalje je bil obravnavan tudi posledični učinek omejevalnih ukrepov, ki izhajajo iz Uredbe Sveta (EU) 2022/328 (5) o spremembi Uredbe (EU) št.
833/2014, zlasti kratkoročni operativni učinek, ki ga ima omejen dostop do posodobitev navigacijskih podatkovnih zbirk in podatkovnih zbirk sistemov za opozarjanje na bližino tal, kar resno ogroža sposobnosti za varno plovbo zrakoplovov, ki jih upravljajo letalski prevozniki, certificirani s strani FATA.
(18)
Ugotovljeno je bilo, da je zaradi veljavnih omejevalnih ukrepov inženirska in tehnična podpora letalskim prevoznikom, certificiranim s strani FATA, omejena.
Poleg tega bo pomanjkanje te inženirske in tehnične podpore skupaj z okrepljenimi nadzornimi dejavnostmi, ki izhajajo iz vključitve velikega števila novih zrakoplovov v ruski register, povečalo delovno obremenitev FATA in potrebo po strokovnem znanju, to pa verjetno ne bo uresničljivo takoj, na eni strani ob upoštevanju pogojev iz sporazuma iz člena 83a, v skladu s katerimi se je taka dejavnost doslej izvajala v Rusiji, in posledic veljavnih omejevalnih ukrepov na drugi strani.
(19)
Glede na navedene kršitve in nepripravljenost za sodelovanje s Komisijo in državami članicami EU z obravnavo posebnih točk in pomislekov, ki jih je Komisija izrazila v dopisu z dne 21. marca 2022, sta Komisija in Odbor EU za varnost v zračnem prometu v skladu s skupnimi merili iz Priloge k Uredbi (ES) št.
2111/2005, zlasti s tretjim merilom, ugotovila, da ni dokazov, da je FATA sposobna izpolnjevati svoje odgovornosti v skladu s Čikaško konvencijo in standardi iz prilog k navedeni konvenciji v zvezi z letalskimi prevozniki, certificiranimi s strani FATA, ki upravljajo zrakoplove iz uvodnih izjav (4) in (5).
(20)
Poleg tega so v skladu s skupnimi merili iz Priloge k Uredbi (ES) št.
2111/2005, zlasti s prvim merilom, letalski prevozniki, certificirani s strani FATA, ki so upravljali enega ali več zrakoplovov iz uvodnih izjav 4 in 5, s tem izkazali hude varnostne pomanjkljivosti, saj so dovolili izvajanje letalskih operacij ob kršitvi upoštevnih mednarodnih varnostnih standardov, ki se uporabljajo za komercialni zračni prevoz.
(21)
Komisija v skladu s skupnimi merili iz Priloge k Uredbi (ES) št.
2111/2005 meni, da bi bilo treba seznam letalskih prevoznikov, za katere velja prepoved opravljanja letov v Uniji, iz Priloge A k Uredbi (ES) št.
474/2006 spremeniti tako, da bi bili vanj vključeni vsi letalski prevozniki, certificirani v Rusiji, ki upravljajo zrakoplove iz uvodnih izjav 4 in 5.
(22)
Države članice bi morale v skladu z Uredbo Komisije (EU) št.
965/2012 s prednostno razvrstitvijo preverjanj na ploščadi letalskih prevoznikov, ki jih je certificirala FATA, še naprej preverjati, ali navedeni prevozniki dejansko izpolnjujejo ustrezne mednarodne varnostne standarde (6).
(5) Uredba Sveta (EU) 2022/328 z dne 25. februarja 2022 o spremembi Uredbe (EU) št.
833/2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini (UL L 49, 25.2.2022, str. 1).
(6) Uredba Komisije (EU) št.
965/2012 z dne 5. oktobra 2012 o tehničnih zahtevah in upravnih postopkih za letalske operacije v skladu z Uredbo (ES) št.
216/2008 Evropskega parlamenta in Sveta (UL L 296, 25.10.2012, str. 1).